**Нур-Султан қаласы,**

**№60 мектеп – лицейінің тарих пәні мұғалімі Буданов Азамат Жомартұлы**

Өз қадірін білмеген-ер қадірін білмейді, Ер қадірін білмеген-ел қадірін білмейді. (**Бауыржан Момышұлы**)

**Ер есімі-ел есінде**

Нұрмағамбетов Сағадат Қожахметұлы Ақмола обылысы, Ақкөл ауданы, Еңбек ауылында 1924 жылы 5 мамырда дүниеге келді. Кеңес Одағының батыры, №1 Халық Қаһарманы, қазақтан шыққан тұңғыш армия генералы,тәуелсіз Қазақстанның тұңғыш Қорғаныс министрі. Бар өмірін өз Отанына, туған халқына қалтқысыз қызмет еткен нар тұлға, елінің қорғаныс саласына 70 жыл ғұмырын берген бірден-бір әскери адам. Тағдырдың тауқыметін жастайынан көрген Сағадат Нұрмағамбетов ата-анасынан ерте айырылған болатын. Өмірдің сан аулан қиыншылығына мойынсұнбай алға талпынумен болып, ерте еңбекке араласады. Жаңадан құрылған Кеңес мемлекетінің әр-түрлі сынақтарын бастан кешірген. Жастайынан тарихқа, ауыз әдебиетіне зерек болған балының бойында патриоттық сезім толы болды. Адамзат тарихында алпауыт соғыс оты тұтанып, соғыста ағасы Сағит қаза болады. Бұл қаралы хабар оны қатты толқындырып, өзін соғысқа жіберуін сұрап бірнеше рет әскери комиссардың табалдырығын тоздырады. Соғыс ерлерді ерте есейтті. Бір айта кететін жәйт, статистикаға жүгінсек соғысқа қатысқан сарбаздар арасында 1924 жылы туған 100 ер баланың 1-еуі ғана соғыстан аман есен оралған, ал Сағадат ағамыз осы бақыттылардың арасында болды десек артық айтпаған болармыз. 1942 жылы Сағадатты мектеп табалдырығынан Кеңес Одағының оңтүстігіндегі ең соңғы нүктесі Түркіменстандағы Кушка қаласындағы әскери училищшеде оқып «максим» атты пулеметтің бүгі-шігісіне дейін меңгеріп, соғысқа сақадай сай болды. Курсант болып жүрген кезінде **«Быт тебе, Нурмагамбетов, генералом»** деп старшиналар әзілдеген екен. 1943 жылдың сәуір айынан бастап соғысқа араласып, 1945 жылдың мамырына дейін соғыс өртін белшесінен кешті. 1945 жылдың 27 ақпанында күшті қаруланған бекіністі алу кезінде ерлігі мен жігерлігі үшін Кеңес Одағының Батыры атағы берілген (№5214).1945 жылы сәуір айында майор Нұрмағамбетов бастаған батальон қатты қарсыластық көрсетіп тұрған жаумен арпалысып алғашқылардың бірі болып Берлинге кірді. Оқ жаңбырдай борап тұрған еді. Тарихи деректерге көз жүгіртсек: **«Из донесения командованию: Мастерски управляя батальоном,в сложных уличных боях мойор Нурмагамбетов уничтожыл 450 противников и захватил в плен 1560 гитлеровцев. В этом бою Сагадат Нурмагамбетов был ранен, но поля не покинул».**Даңқты батырымызға Кеңес Одағының Батыры атағы екінші рет берілу керек еді, бұл туралы 1052-ші атқыштар полкының полковнигі А.Пешков 301-ші атқыштар дивизиясының полковнигі, командарм В.Антоновпен келісіп қол қойылған болатын. Бұл атақтың орнына «Қызыл ту» орденімен марапатталды. Соғыстың аяғында Кеңес Одағының Батыры атағын екінші рет бере-бермеді, әсіресе құрлық әскерлеріне, бұндай марапаттауларға тек генералдар мен ұшқыштар ғана ие болған. Бұл тарихи әділетсіздікті Тәуелсіз елдің тарихшыларызерттей жатар. Егер де бұл мәртебеге Сағадат ағамыз ие болғанда екінші болып екі мәрте Кеңес Одағының Батыры атағын алған Қазақ болатын (Талғат Бегелдиновтан кейін). **«Полк командирі полковник Александр Пешковтан 1945 жылдың мамыр айында жеңіс деген сөзді естігенімде жүрегім тоқтағандай болып, соғыста алғаш рет көзіме жас келді»** деп еске алды. Соғыстан кейін Сағадат Нұрмағамбетов әскер саласын тастамай Фрунзе атындағы әскери академияда оқиды. Бұл білімдері, тәжірбиесі тәуелсіздік алғаннан кейін қиын-қыстау уақытта қорғаныс саласының тізгінін ұстағанда үлкен көмек болғанын білеміз. Ұлан-ғайыр Қазақстан тереториясында шашыраған әскерді бір орталыққа бағындыру, нарықтық экономикаға бейімдеу, қорғанысқа деген бюджеттегі тапшылық тағы да басқа толып жатқан күрделі мәселелерді шешудеСағадат ағамыздың орны ерекше болған. Соғыстың ауыр күндерін, шетелдегі соғыс ошақтарындағы іс-сапарларын көп жарияламайтын бұл түсінікті, генерал адамға тән құбылыс. Сағадат Нұрмағамбетов Тұңғыш Қорғаныс министрі болып тұрғанда еліміздің іргесі сөгілмеу үшін ерен еңбек етті, ол қызметінде әскери басшы, дипломат ретінде де көрсете білді.

Сағадат Нұрмағамбетов 2005 жылы 9 мамырда АҚШ-тың Нью-Йорк қаласында БҰҰ-ның Бас Ассамблеясында фашизм жобасының жүзеге аспағандығы, жеңістің тарихи маңызы, Қазақстандықтардың үлесі, одақтастырдың көмегі жайлы айтып ел басшылығының екінші дүние жүзілік соғыстың сабақтары мен салдарын саралап еліміздің жүргізіп отырған салиқалы саясатын мінбеден бүкіл әлемге паш еткен еді.

2014 жылдың 24 қыркүйегінде 90 жасына қараған шағында тәуелсіз еліміздің жарқын жұлдызы о дүние есігін ашып, көз жұмды бұл күні төрткүл дүние теңселіп, қабырғасы қайыспаған қазақ болмаған шығар, тек қазақ па? Достастық елдердің барлығы да еріміздің ерен ерлігін еске алды, қайғымен ортақтасты. Жатқан жеріңіз жайлы, топырағыңыз торқа болсын-Батыр аға.